Mercedes-Benz C-klas (W205) - Wikipedia
Die Mercedes-Benz W205 is die fabrieksbenaming vir die Mercedes-Benz C-klas wat sedert 2014 vervaardig word.
4 Februarie 2014 – huidig
Indië: Pune (Mercedes-Benz India)
Volksrepubliek China: Beijing (Beijing Benz)
Verenigde State: Tuscaloosa, Alabama (MBUSI)
Verenigde State: Tennessee (Decherd Kragbronaanleg)
Thailand: Samut Prakarn
Indonesië Bogor, Wanaherang (MBDI)
Volker Leutz (buitekant: 2010)
Robert Lešnik (ontwerpbestuurder: 2010, 2011)
Michele Jauch-Paganetti (binneruim: 2011)
1.6 L M270 I4 Turbo
2.0 L M266 I4 Turbo
3.0 L M276 DELA 30 Bi-turbo V6
1.5 L M264 E15 DEH LA I4 Mild-Hybrid Turbo (EQ Boost)
2.0 L M139 I4 Mild-Hybrid Turbo (EQ Boost)
2.2 L OM651 I4 Turbodiesel & Bluetec Hybrid
1.6 L OM626 I4 Turbodiesel & Bluetec
1.6 L OM654 I4 Turbodiesel
2.0 L OM654 I4 Turbodiesel
2.0 L OM654 I4 Turbo Diesel PHEV
7-gang 7G-TRONIC PLUS outomaties (-2018)
9-gang 9G-TRONIC PLUS outomaties
4702 mm (Estate)
1457 mm (Estate)
1 Ontwerp en bakvorms
2 Nuwe tegnologie
Ontwerp en bakvormsWysig
Die nuwe C-klas het effens groter geword. Nietemin is die motor ongeveer 100 kg ligter as voorheen. 70 kg hiervan is te wyte aan die feit dat die bakwerk van 'n aluminium-staalbaster vervaardig word. Die brandstofverbruik het ook met ongeveer 20% verbeter. Die voorkoms volg op die nuwe S-klas, met meer kurwes as voorheen. Daar is ook 'n nuwe soort sierrooster vir Mercedes-Benz. Die C-klas is ook vir die eerste keer beskikbaar as 'n kabriolet, wat die totale aantal bakvorms op 4 bring. Die binneruim het drasties verander. Daar is 'n middelkonsole met 'n paar rye knoppies wat nog sigbaar is, maar meeste word beheer deur 'n 7-duim-skerm hierbo. Dit word gedoen met behulp van 'n soort muis/draaiknop. Die drie ronde ventilasieroosters in die middel is ook opvallend.
Mercedes-Benz se gevorderde 9G-TRONIC outomatiese ratkas
Daar is groot veranderinge aan die onderstel van die W205. Daar is 'n heeltemal nuwe aanpasbare onderstel met drie verskillende modusse en opsionele lugvering, wat vier modusse het: gemak, eko, sport en sport +. Daar is ook baie nuwe veiligheidstelsels. Daar is ook nuwe enjins vir die C-klas. Die C180 het nou 'n 1,6 liter van 156 pk, daar was ook 'n meer ekonomiese 180 BlueEFFICIENCY met dieselfde krag. Die C200 het 'n 2,0 liter van 184 pk en die C250 een van 211 pk. Die top-petrolenjin is nou die vierwielaangedrewe C400, met 'n 3,0 liter V6-turbo van 333 pk en 480 Nm. Die C-klas is nou slegs met turbo-enjins beskikbaar.
Daar is ook 'n nuwe intreevlak-diesel, die 180d van 1,6 liter wat 116 pk lewer. Die 200d het ook hierdie enjin van 136 pk. Die 220d kry die 2,1 liter-blok met 170 pk en die 250d met 204 pk. Daar is ook die eerste hibried C-klas, in die vorm van die 300 h. Hier word gebruik gemaak van die 2,1 liter-dieselenjin gekombineer met 'n elektriese motor vir 'n totale drywing van 231 pk en 500 Nm wringkrag. Dit is nou die sterkste diesel, geen sessilinder is meer beskikbaar nie.
Mercedes-Benz C 200 (W205, 2014–2018)
V205 uitstalling by Auto China in 2014
Mercedes-Benz C 200 d T-model (S205, 2014–2018)
Mercedes-AMG C 63 S T-model (S205, 2015–2018)
Agterkant van die Estate-stasiewa (S205, 2015–2018)
Mercedes-Benz C 350de (W205, sedert 2018)
Mercedes-AMG C 43 (W205, 2018)
Mercedes-AMG C 43 4MATIC T (S205, 2018)
Mercedes-AMG het probeer om iets nuuts met die W205-model te verrig. Van hierdie modelreeks af is daar nie net een AMG nie, maar verskeie variasies beskikbaar. Om met die C 63 AMG te begin, is dit die topweergawe en opvolger van vorige AMG's. Daar word gebruik gemaak van 'n 4,0 liter biturbo V8 van 476 pk en 650 Nm. As 'n sterker variant is daar die C 63 S AMG met 510 pk en 700 Nm. Maar die groot verandering was die C 450 AMG. Dit is 'n mildere AMG wat met die Audi S4 moet meeding. Daar word gebruik gemaak van 'n 3,0 liter V6-turbo van 367 pk en 520 Nm wringkrag. Dit het 4MATIC-vierwielaandrywing as standaard en versnel van 0-100 km/h in slegs 4,9 sekondes. Vanaf 2016 word hierdie model die C 43 AMG genoem.
↑ Nissan (26 Junie 2014). "Infiniti Decherd Powertrain Plant Begins Assembly of 2.0L Turbo Engines for Infiniti Q50 and Mercedes-Benz C-Class". Persberig. https://newsroom.nissan-global.com/releases/release-8b8515ab453d945ea5ed719447930f52.
↑ Gallina, Eric. "Mercedes-Benz Exterior Design Director on Sensual Purity" (in Engels). formtrends.com. Geargiveer vanaf die oorspronklike op 14 Julie 2018. Besoek op 17 Februarie 2015.
↑ 4,0 4,1 "S205 Estate Dimensions". Carsized.com.
Wikimedia Commons bevat media in verband met Mercedes-Benz W205.
Ontsluit van "https://af.wikipedia.org/w/index.php?title=Mercedes-Benz_C-klas_(W205)&oldid=2188792"
Last edited on 22 Mei 2020, at 11:42